****

|  |
| --- |
| REPUBLIKA HRVATSKA |
| SISAČKO-MOSLAVAČKA ŽUPANIJA |
| OPĆINA LEKENIK |

Povjerenstvo za pripremu i provedbu Natječaja

KLASA: 400-02/21-01/01

URBROJ: 2176/12-03/01-21-02

Lekenik, 19 travnja 2021.

Temeljem članka 6. i članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge „Narodne novine“ broj 26/15), članka 12. Pravilnika o financiranju programa i projekata udruga od interesa za opće dobro koje se financiraju iz Proračuna Općine Lekenik oznake KLASA: 400-02/16-01/02, URBROJ:2176/12-02-16-01 od 20. prosinca 2016. godini broj 9/21), članka 47. stavka 1. točke 8. Statuta Općine Lekenik („Službeni vjesnik“ broj 9/21), Povjerenstvo za pripremu i provedbu natječaja objavljuje

Javni natječaj za prijavu programa i projekata koje provode organizacije civilnog društva od interesa za opće dobro, društvenog usmjerenja sa područja

Općine Lekenik u 2021. godini

 Članak 1.

 Općina Lekenik je u Proračunu za 2021. godinu osigurala financijska sredstva u iznosu od 80.000,00 kuna za programe i projekte od javnog interesa koje provode udruge s područja Općine Lekenik, društvenog usmjerenja, a koje imaju ciljeve ulaganja u opće dobro, te se definiraju kroz djelatnosti, poslove, programe, akcije i manifestacije od interesa za Općinu Lekenik (u daljnjem tekstu: Općinu) i njeno stanovništvo, te su utvrđene posebnim zakonom

PROGRAMSKA PODRUČJA

 Članak 2.

Ocjenjivanje podnesenih zahtjeva za programe i projekte od strane civilnih udruga društvenog usmjerenja obavljati će se prema slijedećim kriterijima:

 • programi jačanja kapaciteta udruge kroz manje potpore za nabavu opreme u skladu s

 područjem aktivnosti, za organiziranje manifestacija i susreta i drugih aktivnosti kojom

 se bave,

 • programi i projekti za rad s djecom i osnaživanje djece i mladih(usmjerenja; likovna,

 glazbena, plesna, scenska, literarna, informatička, druge kreativne radionice, edukacije,

 manifestacije, gostovanja i sl.

 • programi i projekti poboljšanja kvalitete života umirovljenicima i osobama treće životne

 dobi (razne kulturne i zabavne manifestacije, putovanja, sportsko-rekreacijske

 manifestacije, edukativne radionice i sl.),

 • programi u području muzejske i etno djelatnosti,

 • programi u području humanitarnog rada,

 • programi za poboljšanje kvalitete života žena (radionice, edukacije, putovanja, vrtlarstvo,

 Fitnes, natjecanja i sl),

 • programi za promicanje interesa Hrvatskih branitelja iz Domovinskog rata i članova

 njihovih obitelji koje provode braniteljske udruge,

 • programi raznih aktivnosti za odrasle (sport i rekreacija, fitnes, tribine, okrugli stolovi,

 edukacije, radionice, manifestacije i sva društvena zbivanja šireg značaja i sl.)

 • programi udruga u području poljoprivrede i vinogradarstva (obilježavanje važnijih datuma,

 događaja, te sezona, edukacije, izobrazbe, izložbe i sl),

 • grafičke usluge (grafička priprema, usluge tiskanja letaka, brošura, časopisa i sl. (pri

 čemu treba navesti vrstu i namjenu usluge, količinu, jedinične cijene),

 • troškovi reprezentacije vezani uz organizaciju programskih odnosno projektnih

 aktivnosti (pri čemu treba navesti svrhu, učestalost i očekivani broj sudionika i sl,),

 • troškovi intelektualnih usluga (knjigovodstva, voditelja, stručnih timova, trenera,

 predavača, organizatora sl.),

 • uredski materijal i sitan inventar, troškovi materijala za razne radionice,

 • računalna oprema,

 • provedba digitalizacije i personalizacije, te transparentnosti izradom web stranice.

DOSTAVA PRIJAVE I DOKAZA OD STRANE PRIJAVITELJA

 Članak 3.

Prijava se smatra potpunom ukoliko sadrži sve prijavne obrasce i obvezne prijedloge;

- Prijavni obrazac,

- da su osoba/e ovlaštene za zastupanje udruge u mandatu,

- izjava da se protiv osobe ovlaštene za zastupanje udruge ne

vodi prekršajni, odnosno kazneni postupak u skladu s odredbama Uredbe

- Potvrda da prijavitelj uredno plaća doprinose i poreze te druga davanja prema državnom

 proračunu i Proračunu Općine Lekenik,

-          da uredno ispunjavaju obveze iz svih prethodno sklopljenih ugovora o financiranju iz

 proračuna Općine Lekenik, te drugih izvora javnog financiranja,

-          da u tekućoj godini nisu korisnici jednokratne financijske potpore za istu svrhu iz drugog

 izvora javnog financiranja,

- Registar članova potpisan i ovjeren od strane predsjednika Udruge.

RAD POVJERENSTVA ZA PROVEDBU NATJEČAJA

 Članak 4.

 Povjerenstvo nakon zatvorenog natječaja utvrđuje da li su prijave stigle u roku, da li je dostavljena tražena dokumentacija, te da li se pristigli programi i projekati odnose na područja i aktivnosti u smislu članka 2. ovog Natječaja.

 Ukoliko Povjerenstvo utvrdi ili izrazi sumnju za pojedini dokaz, zatražiti će od prijavitelja dodatno obrazloženje ili dostavu dodatne dokumentacije kako bi izvršilo provjeru.

 Programe i projekte ocjenjuje Povjerenstvo prema bodovnoj listi koju će osmisliti, a koja će se odnositi na kvalitetu programa/projekta, vrstu, područje aktivnosti, područje rada, ispunjavanje obveza iz ranijih programskih razdoblja, da li su od interesa za općinu i sl.

Odluka Povjerenstva je konačna.

ROKOVI I NAČINI PRIJAVE PROGRAMA/PROJEKATA

 Članak 5.

 Rok za podnošenje prijava programa i projekata po ovom natječaju je 30 dana od dana objave Javnog natječaja koji se objavljuje na oglasnoj ploči i na mrežnim stranicama Općine Lekenik, a zatvara se 18. svibnja 2021. godine.

PRIHVATLJIVI PRIJAVITELJI

 Članak 6.

 Prihvatljivim prijaviteljem po ovom Natječaju smatraju se sve udruge sa sjedištem i djelovanjem na području Općine Lekenik koje svojim aktivnostima i djelatnostima pridonose općem dobru od šireg interesa zajednice i Općine Lekenik, a kojima nije osnovna svrha stjecanje dobiti i čije aktivnosti Povjerenstvo ne ocijeni kao gospodarsko što je detaljnije opisano u Uputama, te koje imaju odgovarajuće kapacitete i ljudske resurse za provedbu programa ili projekata.

 Prijavu programa i projekta na Javni natječaj može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Općini Lekenik, te svim drugim davateljima financijskih sredstava iz javnih izvora, koja radi transparentno i ima javno dostupne podatke programskog i financijskog rada.

 Razdoblje provedbe programa/projekata u okviru ovog javnog natječaja je 01.06.-31.12.2021. godine.

ADRESA DOSTAVE PRIJAVE

 Članak 7.

 Prijave se dostavljaju isključivo na propisanim obrascima sukladno članku 3. ovog Natječaja koji su zajedno s Uputama za prijavitelje objavljeni na mrežnim stranicama Općine, [www.lekenik.hr](http://www.lekenik.hr).

Prijavni obrazac je potrebno ispuniti na računalu kao i ostale propisane obrasce, te priložiti Registar članova potpisan i ovjeren od strane ovlaštene osobe.

 Prijavitelji imaju pravo prijave najviše tri programa ili projekta.

 Svi obrasci ispunjava se na hrvatskom jeziku.

 Prijavi kojoj nedostaju obrasci, dokazi i prilozi neće se uzeti u razmatranje.

 Obrasci na kojima nedostaju podaci vezani uz sadržaj Programa neće se uzeti u razmatranje

 Ispunjene prijave dostavljaju se u jednom primjerku preporučeno poštom ili osobno u zatvorenoj omotnici na adresu:

 OPĆINA LEKENIK

 ZAGREBAČKA 44

 44272 LEKENIK

Ispod adrese primatelja na vanjskom dijelu omotnice „NE OTVARAJ-Javni natječaj za dodjelu financijskih sredstava za provođenje programa i projekata organizacija civilnog društva“

 Prijave koje nisu dostavljene na propisan način i u roku, te ne sadrže svu dokumentaciju neće biti uzete u razmatranje.

 POVJERENSTVO ZA PRIPREMU I

 PROVEDBU NATJEČAJA